Praktična nastava u Irskoj

Učenici Medicinske škola Pula bili su na mobilnosti Erasmusa+ od 14. do 28. travnja 2018. godine u Dublinu gdje su odradili 80 sati praktične nastave kroz projekt "Starost nije bauk".

Učenici usmjerenja fizioterapeutski tehničar/fizioterapeutska tehničarka i medicinska sestra opće njege/medicinski tehničar opće njege, njih 27, pod mentorstvom nastavnica Mirhade Šehić, Danijele Panić i Kristine Majer-Čekada tijekom dva tjedna u irskim domovima za starije osobe upoznali su princip rada s korisnicima, naučili su i usvojili nova strukovna znanja i vještine. Tijekom boravka bili su smješteni u obiteljima u kojima su upoznali običaje i razvijali engleski jezik u svakodnevnoj komunikaciji.

U popodnevnim satima i vikendom organizirani su im posjeti muzejima i izleti.

Za sve učenike to je korisno i predivno iskustvo koje bi preporučili svima.

Na Sportskom danu Osnovne škole Veli Vrh

Dana 4. svibnja 2018. godine  održan je Sportski dan Osnovne škole Veli Vrh. Budući fizioterapeutski tehničari/fizioterapeutske tehničarke Medicinske škole Pula osmislili su i koordinirali brojne sportske radionice i na taj način pokazali zavidnu razinu usvojenog znanja, profesionalnosti te odgovornosti.